EkBass/fiwiki-20250220-pages-articles huggingface dataset:
Wacław z Szamotuł

thumb|Wacław z Szamotuł Wacław z Szamotuł (n. 1524 Szamotuły – n. 1560 Pińczów) oli puolalainen säveltäjä.Nicolas Slonimsky, Laura Kuhn, Dennis McIntire, Szamotul, Waclaw Z Baker’s Biographical Dictionary of Musicians, viitattu 17.3.2024 Wacław z Szamotuł opiskeli Lubrański-akatemiassa ja Krakovan yliopistossa. Hän työskenteli sihteerinä Hieronim Chodkiewiczille ja sitten säveltäjänä Sigismund II:n hovissa. Wacław kääntyi protestanttisuuteen noin vuonna 1550 ja työskenteli vuodesta 1555 kuolemaansa Mikołaj Radziwiłłin hovissa. Wacławin tuotantoon kuuluu monia hengellisiä a cappella -teoksia. == Lähteet == Luokka:Puolalaiset säveltäjät Luokka:Renessanssisäveltäjät Luokka:Vuonna 1524 syntyneet Luokka:Vuonna 1560 kuolleet
Lars Dufholm

Lars Herbert Dufholm (1. tammikuuta 1920 Helsinki – 4. syyskuuta 1994 Helsinki)Lainsäädäntöneuvos Lars Dufholm (tilaajille) Helsingin Sanomat 10.9.1994. Viitattu 17.3.2024.Kuka kukin on 1978, s. 112 Runeberg.org. oli suomalainen lainsäädäntöneuvos ja suomenruotsalainen yhteiskunnallinen ja poliittinen vaikuttaja. Dufholm kirjoitti ylioppilaaksi vuonna 1939 ja suoritti Helsingin yliopistossa ylemmän oikeustutkinnon vuonna 1950 sekä oikeustieteen kandidaatin tutkinnon vuonna 1951. Hän palveli sotavuosina rintamalla. Dufholm toimi Studentbladetin päätoimittajana vuonna 1948, Helsingin yliopiston ylioppilaskunnan varapuheenjohtajana vuosina 1951–1953 ja eduskunnan ruotsinkielisen kanslian vt. notaarina sekä valiokuntien tulkkina vuosina 1950–1958. Vuodesta 1959 eläkkeelle jäämiseensä saakka hän oli oikeusministeriön lainsäädäntöosaston tarkastustoimiston lainsäädäntöneuvoksena. Hän oli myös eduskunnan suuren valiokunnan vt. sihteerinä vuosina 1964, 1967 ja 1968 sekä Helsingin teknillisen oppilaitoksen yhteiskunta- ja lainopin opettajana vuosina 1957–1967. Dufholm oli Paasikivi- seuran sihteeri vuosina 1958–1967 ja sen varapuheenjohtaja vuosina 1968–1974. Hän vaikutti Ruotsalaisessa Kansanpuolueessa (RKP) ja hänet valittiin Urho Kekkosen vaaliliiton valitsijamieheksi vuoden 1962 presidentinvaaleissa. Dufholm kuului suomenruotsalaisten sosiaaliliberaalien ryhmään ja oli Svensk socialliberal samling -yhdistyksen hallituksen puheenjohtaja vuosina 1955–1956 sekä Nyliberala studentförbundet -opiskelijajärjestön puheenjohtaja vuosina 1957–1959. Hän erosi RKP:stä 1970-luvulla vastalauseena puolueen oikeistosiiven toiminnalle, ja oli vuoden 1975 eduskuntavaaleissa Liberaalisen Kansanpuolueen (LKP) ehdokkaanaLiberaali on vastuukykyinen (LKP:n vaalimainos) (tilaajille) Helsingin Sanomat 3.9.1975, s. 10. HS Aikakone. Viitattu 17.3.2024.. Dufholm kuului Nya Argus -lehden toimituskuntaan. Hän oli myös Nylands Nation -osakunnan kuraattori vuosina 1952–1954. Dufholm oli vuosina 1972–1975 puolustuslaitoskomitean puheenjohtaja. Sadankomitea myönsi hänelle vuonna 1986 rauhantyön palkinnon, koska hän oli virkamiehenä vastustanut valmiuslainsäädäntöhanketta, joka olisi rajoittanut kansalaisten perusoikeuksia.Rauhanpalkinnot kautta aikojen Sadankomitea. Viitattu 17.3.2024. Dufholm arvosteli julkisesti myös poliisin käyttämää väkivaltaa sen hajottaessa kesäkuussa 1970 Helsingissä Iranin šaahin Mohammed Reza Pahlavin vastaisen mielenosoituksen.Tuomo Olkkonen: Erkki Tuomioja, Ilkka-Christian Björklund ja Ilkka Taipale pidätettiin Tiellä sananvapauteen -sivusto. Viitattu 17.3.2024. ==Teoksia== *60-luvun perspektiivi (toim. yhdessä Ralf Fribergin ja Nils-Börje Stormbomin kanssa). Alkuteos Perspektiv på sextiotalet, 1961. ==Lähteet== Luokka:Suomen ruotsalaisen kansanpuolueen poliitikot Luokka:Suomalaiset virkamiehet Luokka:Suomalaiset juristit Luokka:Vuonna 1920 syntyneet Luokka:Vuonna 1994 kuolleet
Randabergin kirkko

Ranabergin kirkko () on Randabergin kunnassa Rogalandin läänissä Norjassa sijaitseva puinen pitkäkirkko vuodelta 1845. ==Lähteet== ==Aiheesta muualla== Luokka:Norjan puukirkot kirkko
Grødemin kirkko

Grødemin kirkko () on Randabergin kunnassa Rogalandin läänissä Norjassa sijaitseva betoninen kirkko vuodelta 2000. ==Lähteet== ==Aiheesta muualla== Luokka:Norjan kivikirkot Luokka:Randaberg
Tungenesin majakka

Tungenesin majakka () on Randabergin kunnassa Rogalandin läänissä Norjassa sijaitseva majakka. Se perustettiin vuonna 1828 ja lakkautettiin 1984. ==Lähteet== ==Aiheesta muualla== Luokka:Norjan majakat Luokka:Randaberg
Will Cuylle

Will Cuylle (s. 5. helmikuuta 2002 Toronto, Ontario, Kanada) on kanadalainen jääkiekkoilija, pelipaikaltaan vasen laitahyökkääjä. Cuylle edustaa NHL- joukkue New York Rangersia. Ennen NHL-uraansa Cuylle pelasi OHL- juniorisarjassa Windsor Spitfiresin joukkueessa. New York Rangers varasi hänet toisella kierroksella 60. varausvuorolla vuoden 2020 NHL:n varaustilaisuudessa. Cuylle on pelannut 71 NHL:n runkosarjan ottelua. Näissä otteluissa hän on tehnyt 11 maalia ja kahdeksan syöttöä eli 19 tehopistettä. Cuylle kuului Kanadan joukkueeseen vuoden 2022 nuorten MM-kilpailuissa. MM- turnauksen seitsemässä ottelussa hän teki kaksi maalia ja kaksi syöttöä eli neljä tehopistettä. == Lähteet == Luokka:Kanadalaiset jääkiekkoilijat Luokka:New York Rangersin pelaajat Luokka:New York Rangersin varaamat pelaajat Luokka:Vuonna 2002 syntyneet Luokka:Elävät henkilöt
Ant etkenmen

Ant etkenmen () on krimintataarinkielinen laulu, joka perustuu Noman Çelebicihanin kirjoittamaan runoon. Laulusta on sittemmin tullut Krimin tataarien kansallislaulu. Säveltäjää ei tunneta. Bolševikien teloitettua Çelebicihanin vuonna 1918 laulusta tuli keino muistaa hänen uhraustaan Krimin tataarien hyväksi. Kun Krimin tataarit karkotettiin Uzbekistaniin vuonna 1944, laulu oli myös tapa ilmaista kansallista identiteettiä. Neuvostoaikana laulu oli kuitenkin kielletty, ja kielto kumottiin vasta perestroikan aikana. Krimin tataarien kansan kurultain päätöksellä laulusta tuli vuonna 1991 virallisesti Kirimin tataarien kansallislaulu. Laulusta on ukrainankielinen käännös. Se esitettiin yhdessä alkuperäisen version kanssa vuonna 2016 Ukrainan kansallisoopperassa. == Sanat == Krimintataariksi Ukrainaksi Ant etkenmen, milletimniñ yarasını sarmağa, Nasıl olsun bu zavallı qardaşlarım çürüsin? Onlar içün ökünmesem, qayğırmasam, yaşasam, Yüregimde qara qanlar qaynamasın, qurusın! Я присягнувся перед народом його горе остудити Скільки можна гнити живими і під вічною тлінню жити? Якщо ж я зможу спокійно цей біль перенести Хай захолоне чорною кров'ю серце у мене в грудях. Ant etkenmen, şu qaranğı yurtqa şavle sepmege, Nasıl olsun eki qardaş bir-birini körmesin? Bunı körip buvsanmasam, muğaymasam, yanmasam, Közlerimden aqqan yaşlar derya-deñiz qan olsun! Я присягнувся світлом ясним тьму прогнати з моєї землі Скільки можна, щоб один одного брати бачити не могли? Якщо ж я, присягнувшись світлом — і не спалахну, не згорю Річки зліз хай стануть морем, перетворившись на кров мою. Ant etkenmen, söz bergenmen millet içün ölmege, Bilip, körip milletimniñ közyaşını silmege. Bilmey, körmey biñ yaşasam, Qurultaylı han olsam, Kene bir kün mezarcılar kelir meni kömmege. Я присягнувся, я дав слово за народ свій померти! Що мені смерть, коли не зумію його сльози утерти. Що мені життя, адже будь я ханом, проживи хоч тисячу років День прийде і перед могилою все одно одержиш відповідь. Lähde: == Lähteet == Luokka:Krimintataarilainen musiikki
Chlef

Chlef () on kaupunki ja Chlefin maakunnan hallinnollinen keskus Algeriassa. Se sijaitsee Chelifjoen varrella 210 kilometriä Algerista länteen. Vuoden 2008 väestönlaskennan mukaan Chlefissä oli 178 600 asukasta. Ranskalaiset perustivat roomalaisen Castellum Tingitanumin paikalle Orléansvillen kaupungin vuonna 1843. Vuonna 1939 siellä oli 20 000 asukasta. Maanjäristys tuhosi suurimman osan kaupungista vuonna 1954 ja tappoi 1 500 ihmistä. Algerian itsenäistyttyä kaupunki sai nimen El Asnam. Vuonna 1980 sattui uusi maanjäristys, jossa tuhoutui yli puolet rakennuksista ja noin 5 000 ihmistä sai surmansa. Seuraavana vuonna kaupunki nimettiin Chlefiksi (myös Ech Cheliff). Kaupunki on maatalousalueen kaupallinen ja liikennekeskus, jossa on elintarvike-, nahka-, kemian- ja tekstiiliteollisuutta. Siellä toimii Hassiba Benboualin yliopisto. Roomalaisajalta on säilynyt vuonna 324 rakennetun basilikan rauniot, joista löytynyt mosaiikki on nykyään Algerin pyhän sydämen katedraalissa. ==Lähteet== Luokka:Algerian kaupungit
Ruotsinpyhtään kirkonkylä

Ruotsinpyhtään kirkonkylä () on entisen Ruotsinpyhtään kunnan hallinnollinen keskus, joka ympäröi vanhaa Strömforsin ruukkialuetta. Ruotsinpyhtää liitettiin osaksi Loviisaa vuoden 2010 kuntaliitoksessa. == Lähteet == Luokka:Ruotsinpyhtään kylät
Šarhorod

Šarhorod () on kaupunki Vinnytsjan alueen Žmerynkan piirissä. Kaupunki sijaitsee Dnestrin valuma-alueeseen kuuluvan Muraškajoen varrella, noin 82 kilometriä aluekeskus Vinnytsjasta etelälounaaseen. Tammikuun keskilämpötila on −5,8 ja heinäkuun +19,6 celsiusastetta. Keskimääräinen vuosisademäärä on 485 millimetriä. Ukrainan tilastokeskus arvioi kaupungin väkiluvuksi 6 982 (2022). Vuonna 2001 siellä oli 6 923 asukasta, josta etnisesti ukrainalaisia oli 97,26 prosenttia, venäläisiä 1,44 % ja juutalaisia 0,61 %. Vuoden 1989 väestönlaskennassa kirjattiin 10 570 asukasta. Paikkakunta mainitaan Liettuan suuriruhtinaskunnan historiallisissa dokumenteissa ensimmäisen kerran 1383. Paikkakunnalle perustettiin asutus nimellä Knjaža Luka (Княжа Лука). Vuonna 1497 asutus sai uuden nimen Karatševa Pustyn (Карачева Пустинь). Vuonna 1579 nimeksi tuli Šarhorod ja paikkakunnalle rakennettiin linnoitus. Magdeburgin oikeudet paikkakunta sai vuonna 1588. Vuosina 1672–1999 turkkilaiset (osmaanit) miehittivät paikkakuntaa, ja kutsuivat sitä nimellä Küçük-Stambul (Pikku Stambul). Puolan jaon seurauksena (1793) seutu siirtyi Venäjän keisarikunnan alaisuuteen. Kaupunkityyppisen taajaman aseman paikkakunta sai 1923; kaupungiksi Šarhorod nimettiin vuonna 1987. Ukrainan kesän 2020 aluehallintouudistuksen jälkeen Šarhorod on kuulunut Žmerynkan piiriin; sitä ennen se oli vuosina 1923-2020 Šarhorodin piirin hallintokeskus. Kaupungin arkkitehtuurisesti ja kulttuurihistoriallisesti arvokkaisiin rakennuksiin lukeutuvat muun muassa vanhan linnoituksen jäänteet, synagoga (1589), kirkko (1593 tai 1595) ja Pyhän Mykolajivin luostarin rakennuskokonaisus (perustettu 1717, rakennukset 1700-1800-luvuilta). Башта Шаргородського замку P1530720.jpg|Šarhorodin linnoituksen tornin rauniot. Синагога в Шаргороді P1530589.jpg|Šarhorodin synagoogan rakennus (1589). Костьол Святого Флоріана Шарого P1530501.jpg|Pyhän Florianuksen kirkko (1595). Наріжна башта та мури P1530528.jpg|Pyhän Mykolajivin luostarin aluetta. Братський корпус з Михайлівською церквою (Panorama2).jpg|Pyhän Mykolajivin luostarin aluetta. ==Lähteet== ==Aiheesta muualla== * Šarhorodin hromadan sivusto (gromada.info) * Šarhorodin kaupungin sivusto (hargorod-miskrada.gov.ua) * Šarhorod (Шаргород) (ukrainaincognita.com) * Ukraine: Progress on restoration of magnificent Great Synagogue in Sharhorod (2018) (jewish-heritage-europe.eu) Luokka:Vinnytsjan alueen kaupungit
Onni päättyy huomenna

Onni päättyy huomenna (There’s Always Tomorrow) on Douglas Sirkin ohjaama yhdysvaltalainen mustavalkoinen draamaelokuva vuodelta elokuvavuosi 1956. Sen pääosia, turhautunutta lelutehtailijaa ja perheenisää sekä tämän elämään vuosien jälkeen palaavaa hemaisevaa muotisuunnittelijaa, näyttelevät Fred MacMurray ja Barbara Stanwyck. ”Onko tiukka mustavalkoinen elokuva enemmän elämää kuin melodramaa? Mestariteos joka tapauksessa”, kirjoitti Helsingin Sanomissa Mikael Fränti ja luonnehti elokuvaa teräväksi kuvaksi 1950-luvun amerikkalaisesta perheestä ja keskiluokkaisten elämänarvojen kahleista. ”Melkein tunnekuohuja pidätellen Sirk analysoi rakkautta, joka ei saa roihahtaa.” Tv-maailman Jussi Karjalaisen mielestä Douglas Sirkin melodraama tehoaa tässä mustavalkoisenakin, koska pääpariksi on otettu vuosikymmen aiemmin Billy Wilderin film noirissa Nainen ilman omaatuntoa (1944) loistaneet MacMurray ja Stanwyck.Viikon tv-elokuvia, Tv-maailma 4/2024 s. 5. ==Lähteet== Luokka:Douglas Sirkin ohjaamat elokuvat Luokka:Vuoden 1956 yhdysvaltalaiset elokuvat Luokka:Elokuvat liike-elämästä
André Ventura

André Claro Amaral Ventura (s. 15. tammikuuta 1983) on portugalilainen poliitikko ja äärioikeistolaisen Chega-puolueen puheenjohtaja. Ventura on koulutukseltaan lakimies ja tuli tunnetuksi jalkapalloselostajana Portugalin televisiossa. Hän aloitti poliittisen uransa Lissabonin paikallispolitiikassa sosiaalidemokraattisen puolueen riveissä, mutta perusti vuonna 2019 oman Chega-puolueensa ("chega" tarkoittaa portugaliksi "nyt riittää"). ==Poliittisia kantoja== Venturalla on tapana esiintyä populistisesti ja haukkua korruptiota sekä vastustaa maahanmuuttoa. Hän on myös esimerkiksi vaatinut pedofiilien kemiallista kastrointia. Ventura ihailee muun muassa Donald Trumpia ja Jair Bolsonaroa. Erityisesti Venturan näkemykset romaneista ovat herättäneet huomiota. Hän on nimittänyt heitä hyvinvointijärjestelmää väärinkäyttäviksi rikollisiksi. Koronaviruspandemian aikana Ventura ehdotti erillisiä eristystoimia romaniyhteisöille. Ventura on myös tuomittu sakkoihin romaneja koskevista sosiaalisen median kirjoituksistaan. Vuonna 2020 Ventura käski LIVRE-puolueen guinealais-portugalilaista kansanedustajaa Joacine Katar Moreiraa "palaamaan kotimaahansa" tämän ehdotettua, että portugalilaiset museot palauttaisivat hallussaan olevia esineitä entisiin Portugalin siirtomaihin. Venturan mukaan islam on uhka Euroopalle. ==Ura== Chega valittiin Portugalin parlamenttiin eli tasavallan kokoukseen vuonna 2019 puolueensa ainoana edustajana. Vuoden 2021 presidentinvaaleissa Ventura tuli kolmanneksi 11,9 prosentin ääniosuudella. ==Yksityiselämä== Ventura on naimisissa. Hänellä ei ole lapsia. ==Lähteet== ==Aiheesta muualla== Luokka:Portugalin puolueiden puheenjohtajat Luokka:Vuonna 1983 syntyneet Luokka:Elävät henkilöt
Ventura (täsmennyssivu)

Ventura tarkoittaa seuraavia: * Venturan piirikunta, piirikunta Yhdysvaltojen Kaliforniassa * Ventura, Venturan piirikunnan hallintokeskus * Ventura, Anderson Paakin studioalbumi vuodelta 2019 * Lockheed Ventura, yhdysvaltalainen pommi- ja meritoimintakone * MacOS Ventura, Apple Mac- tietokoneiden käyttöjärjestelmän versio == Ventura-nimisiä henkilöitä == === Ventura sukunimenä === * André Ventura (s. 1983), portugalilainen poliitikko, Chega-puolueen puheenjohtaja * Casandra Ventura eli Cassie (s. 1986), yhdysvaltalainen R&B-laulaja;, malli ja näyttelijä * Fred Ventura (s. 1962), italialainen musiikkituottaja, laulaja ja italodiskoartisti * Gian Piero Ventura (s. 1948), italialainen jalkapalloilija ja valmentaja * Giovanni Ventura (s. 1944), italialainen uusfasisti ja terroristi * Hugo Ventura (1988), portugalilainen jalkapallomaalivahti * Jesse Ventura (s. 1951), yhdysvaltalainen kehonrakentaja, showpainija, näyttelijä, poliitikko ja kuvernööri * Josep Maria Ventura i Casas (1817–1875), katalonialainen muusikko ja säveltäjä * Lino Ventura (1919–1987), italialainen näyttelijä * Luigi Ventura (s. 1944), italialainen katolinen arkkipiispa ja Pyhän istuimen diplomaatti * Ramón Buxarrais Ventura (s. 1929), espanjalainen katolinen piispa * Santiago Ventura (s. 1980), espanjalainen tennispelaaja === Ventura etunimenä === * Ventura Pons (1945–2004), katalonialainen elokuvaohjaaja, -käsikirjoittaja ja -tuottaja * Ventura Rodríguez (1717–1785), espanjalainen arkkitehti ja taiteilija * Ventura Ruiz Aguilera (1820–1881), espanjalainen runoilija ja lääkäri === Kuvitteellisia henkilöitä === * Ace Ventura, kadonneiden ja varastettujen lemmikkieläinten etsijä, samannimisen elokuvasarjan päähenkilö. Luokka:Luettelot henkilöistä sukunimen mukaan
Johann Baptist Henneberg

Johann Baptist Henneberg (6. joulukuuta 1768 Wien – 26. marraskuuta 1822 Wien) oli itävaltalainen säveltäjä, urkuri ja kapellimestari.Nicolas Slonimsky, Laura Kuhn, Dennis McIntire, Henneberg, Johann Baptist Baker’s Biographical Dictionary of Musicians, viitattu 17.3.2024 Henneberg pääsi vuonna 1790 kapellimestariksi ja säveltäjäksi Emanuel Schikanederin Freihaus-teatteriin (Theater auf der Wieden). Vuonna 1803 hänestä tuli kreivi Esterházyn hovin urkuri Eisenstadtissa. Vuodesta 1811 hän toimi sen kapellimestarina. Henneberg palasi Wieniin ja toimi Kirche am Hofin kuoromestarina sekä vuodesta 1818 hoviurkurina. Hän soitti urkuja myös Schottenstift-luostarissa. Hennebergin monista singspieleistä suurimman menestyksen sai osakseen Die Waldmänner (1793). Henneberg sävelsi myös muun muassa orkesterimusiikkia ja hengellisiä teoksia. == Lähteet == == Aiheesta muualla == * IMSLP: nuotteja Luokka:Itävaltalaiset säveltäjät Luokka:Itävaltalaiset urkurit Luokka:Itävaltalaiset kapellimestarit Luokka:Vuonna 1768 syntyneet Luokka:Vuonna 1822 kuolleet
Drunken Sailor

Drunken Sailor on englanninkielinen merimiesten laulama laulu. Sen katsotaan olevan yksi vanhimmista tunnetuista merimieslauluista. Melodia perustuu irlantilaiseen kansanlauluun nimeltä Óró, sé do bheatha ’bhaile, jonka puolestaan on arvioitu olleen vanha irlantilainen klaanimarssi. Laulun sanojen uskotaan olevan peräisin vuodelta 1855. Laulu kertoo humalaisesta merimiehestä, ja siitä miten tätä pitäisi rangaista. Tämä puolestaan perustuu merimiesten runsaalle alkoholinkäytölle, mihin vaikutti osaltaan se, että alkoholin avulla vettä pystyttiin pitämään juomakelpoisena pidempään. Laulusta tuli muiden vanhojen merimieslaulujen ohella suosittu alkuvuodesta 2021 TikTokin myötävaikutuksesta. Ilmiöstä alettiin käyttää englanninkielistä nimeä ShantyTok. == Kappaleen sanat == What will we do with a drunken sailor? What will we do with a drunken sailor? What will we do with a drunken sailor? Early in the morning! Way hay and up she rises Way hay and up she rises Way hay and up she rises Early in the morning! Shave his belly with a rusty razor Shave his belly with a rusty razor Shave his belly with a rusty razor Early in the morning! Way hay and up she rises Way hay and up she rises Way hay and up she rises Early in the morning! Put him in a long boat till his sober Put him in a long boat till his sober Put him in a long boat till his sober Early in the morning! Way hay and up she rises Way hay and up she rises Way hay and up she rises Early in the morning! Stick him in a scupper with a hosepipe bottom Stick him in a scupper with a hosepipe bottom Stick him in a scupper with a hosepipe bottom Early in the morning! Way hay and up she rises Way hay and up she rises Way hay and up she rises Early in the morning! Put him in the bed with the captains daughter Put him in the bed with the captains daughter Put him in the bed with the captains daughter Early in the morning! Way hay and up she rises Way hay and up she rises Way hay and up she rises Early in the morning! That's what we do with a drunken sailor That's what we do with a drunken sailor That's what we do with a drunken sailor Early in the morning! Way hay and up she rises Way hay and up she rises Way hay and up she rises Early in the morning! == Lähteet == Luokka:Brittiläiset kansanlaulut Luokka:Merimieslaulut
Ferdinand Kauer

Ferdinand Kauer (kastettu 18. tammikuuta 1751 Klein-Tajax – 13. huhtikuuta 1831 Wien) oli itävaltalainen säveltäjä ja kapellimestari.Nicolas Slonimsky, Laura Kuhn, Dennis McIntire, Kauer, Ferdinand Baker’s Biographical Dictionary of Musicians, viitattu 17.3.2024 Kauer soitti lapsena urkuja jesuiittakirkossa ja oli sitten urkurina Trnavassa jesuiittaseminaarissa. Hän myös opiskeli Trnavassa filosofiaa ja lääketiedettä. Kauer muutti Wieniin vuoden 1777 paikkeilla. Hänen sävellysopettajinaan toimivat siellä Heidenreich ja Zimmermann. Noin vuodesta 1781 Kauer työskenteli Theater in der Leopoldstadtissa viulistina. Hän sai nimityksen teatterin musiikkikoulun johtajaksi vuonna 1789 ja toimi sittemmin teatterin toisena kapellimestarina. Vuosina 1810–1811 Kauer oli kapellimestari Grazissa. Hän palasi joksikin aikaa Theater in der Leopoldstadtin palvelukseen, mutta siirtyi sitten Theater in der Josefstadtiin, jossa toimi kapellimestarina vuosina 1814–1818. Vuosiksi 1821–1830 Kauer palasi Theater in der Leopoldstadtiin sen toisena viulistina. Hän menetti lähes koko omaisuutensa tulvassa vuonna 1830. Kauer sävelsi parisataa näyttämöteosta. Muuhun tuotantoon kuuluu suurimuotoisia orkesteriteoksia ja hengellistä musiikkia. Kauer menestyi muun muassa teoksellaan Das Donauweibchen (1798), jota esitettiin eri puolilla Eurooppaa. Hän julkaisi myös oppikirjat Singschule nach dem neuesten System der Tonkunst ja Kurzgefasste Generalbass-Schule für Anfänger. == Lähteet == == Aiheesta muualla == * IMSLP: nuotteja Luokka:Itävaltalaiset säveltäjät Luokka:Itävaltalaiset kapellimestarit Luokka:Vuonna 1751 syntyneet Luokka:Vuonna 1831 kuolleet
Koppi

Koppi on pieni ja kevyt rakennelma jolla voidaan esimerkiksi eristää osa huonetta toisesta. Kopit ovat usein liikuteltavia ja ovat hyödyllisiä, jos pysyvä rakennelma ei ole tarpeen. Esimerkiksi äänestyskopit. Luokka:Rakennukset ja rakennelmat
Ey, güzel Qırım

Ey, güzel Qırım () on krimintataarinkielinen kansanlaulu, joka lienee Krimin tataarien parhaiten tuntema laulu. Laulun alkuperä on kiistanalainen. Yhtäältä sen on kerrottu syntyneen Uzbekistanissa, jonne Krimin tataarit karkotettiin vuonna 1944 tuntemattomaksi jääneen henkilön tai henkilöiden toisemsta. Toisaalta on väitetty, että laulun ovat tehneet Fatma Halilova ja Šurki Osmanov, jotka olivat karkotettujen Krimin tataarien joukossa. Laulun teemana on koti-ikävä. Pätkää laulusta hyödynnettiin Jamalan esittämässä 1944-kappaleessa, joka edusti Ukrainaa vuoden 2016 euroviisuissa. Kappale voitti kyseisen kilpailun. == Sanat == Säkeistö Krimintataariksi Ukrainaksi 1 Aluştadan esken yeller Yüzüme urdı. Balalıqtan ösken yerler Közüme tüşti. З гір Алушти війнув вітер спогадом щемким… Впали сльози… По стежках тих бігав я малим. Kerto Men bu yerde yaşalmadım, Yaşlığıma toyalmadım, Vatanıma asret oldım, Ey, güzel Qırım. Не натішився тим раєм,в чужині літа минають, Туга серце моє крає, мій коханий Крим! 2 Bağçalarnıñ meyvaları, Bal ile şerbet. Suvlarıñnı içe-içe, Toyalmadım men. У садах твоїх медові, мов шербет, плоди. Не напитися довіку з цих джерел води! 3 Bala-çağa Vatanım dep, Közyaşın töke, Qartlarımız elin cayıp, Dualar ete. Плачуть діти, з отчим домом розлучили їх. До небес діди возносять молитви свої, Lähde: == Lähteet == Luokka:Krimintataarilainen musiikki Luokka:Kansanlaulut
Viivi Rintanen

Viivi Rintanen (s. 1990) on suomalainen sarjakuvantekijä, kuvittaja ja taidekasvattaja. Hän käsittelee sarjakuvissaan usein mielenterveysaiheita. Rintasen esikoisteos Mielisairaalan kesätyttö kertoo mielenterveysosastolla työskentelevästä siivoojasta. Sarjakuva on saanut innoitusta tekijän omista kesätyökokemuksista ja syömishäiriöstä. Sarjainfo-lehden asiantuntijaraati äänesti sen vuonna 2015 vuoden parhaaksi kotimaiseksi sarjakuva-albumiksi. Vuosina 2015–2020 Rintanen sovitti lukijoiden lähettämiä hulluuskokemuksia sarjakuviksi ja julkaisi niitä sarjakuvablogissaan. Projektin päätyttyä tarinat koottiin Sarjakuvaterapiaa ja muita kertomuksia hulluudesta -albumiksi. Rintanen on myös Kutikuti-sarjakuvakollektiivin jäsen. == Tuotanto == === Sarjakuva-albumit: === * Mielisairaalan kesätyttö. Tampere: Suuri kurpitsa, 2015. ISBN 978-952-7160-00-8. * Sarjakuvaterapiaa ja muita kertomuksia hulluudesta. Tampere: Suuri kurpitsa, 2020. ISBN 978-952-7160-40-4. === Lyhyet sarjakuvat antologioissa: === * Mutta suurin on rakkaus. Tampere: Suuri kurpitsa, 2020. 978-952-7160-37-4. Käsikirjoittaja Pauli Kallio. === Sarjakuvablogit: === * Hulluussarjakuvia (2015–2020) == Lähteet == == Aiheesta muualla == * Pihlajaniemi, Anna: Syömishäiriöstä kärsinyt Viivi Rintanen: ”Hoitoon pääsee vasta, kun on jo aivan sekaisin”. Kodin Kuvalehti. 25.4.2016. * Kangassalo, Olli: Suorittaminen muuttui syömishäiriöksi – Viivi Rintanen purki hulluutensa sarjakuvaan. Yle.fi. 8.6.2018. Luokka:Suomalaiset sarjakuvantekijät Luokka:Suomalaiset kuvittajat Luokka:Vuonna 1990 syntyneet Luokka:Elävät henkilöt
Niku Peltokangas

Niku Peltokangas (s. 4. toukokuuta 1978 Alajärvi) on suomalainen pesäpalloilija. Peltokangas edusti urallaan Superpesiksessä Seinäjoen Maila- Jusseja ja Alajärven Ankkureita. Peltokangas saavutti yhden SM-pronssin kaudella 1996. https://www.pesis.fi/wp-content/uploads/2021/02/Peltokangas- Niku.xlsx Peltokangas pelasi yhden Itä-Länsi-ottelun vuonna 1999. https://yle.fi/a/3-5925248 Hän pelasi vaihtajajokerina. https://yle.fi/a/3-5936368 Peltokangas pelasi 87 Superpesiksen runkosarjan ottelua. Näissä otteluissa hän löi kolme kunnaria ja 16 tavallista juoksua, toi 47 juoksua ja keräsi 413 kärkilyöntipistettä. Peltokangas pelasi viisi Superpesiksen ylemmän loppusarjan ottelua. Näissä otteluissa hän toi yhden juoksun ja keräsi 14 kärkilyöntipistettä. Peltokangas pelasi 13 Superpesiksen alemman loppusarjan ottelua. Näissä otteluissa hän löi yhden tavallisen juoksun, toi viisi juoksua ja keräsi 66 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1978 syntyneet Luokka:Elävät henkilöt
Heinrich Berté

Heinrich Berté (alun perin Heinrich Bettelheim; 8. toukokuuta 1857 Galgóc – 23. elokuuta 1924 Perchtoldsdorf) oli unkarilaissyntyinen säveltäjä.Nicolas Slonimsky, Laura Kuhn, Dennis McIntire, Berté, Heinrich Baker’s Biographical Dictionary of Musicians, viitattu 17.3.2024 Berté opiskeli Wienissä Joseph Hellmesberger vanhemman, Robert Fuchsin ja Anton Brucknerin johdolla. Lisäksi hän sai Pariisissa opetusta Léo Delibes'lta. Uransa alkuvaiheissa Berté sävelsi varsinkin balettimusiikkia, mutta vuodesta 1904 lähtien hän sävelsi paljon operetteja. Hän kuitenkin saavutti suurimman menestyksensä sovituksellaan Franz Schubertin operetista Das Dreimäderlhaus. Se kantaesitettiin Raimundtheaterissa vuonna 1916. Tuotantoja järjestettiin eri maissa, ja teoksesta tehtiin elokuvaversioita. Berté on haudattu Wienin Zentralfriedhofiin.Heinrich Berte (1858-1924) Mahler Foundation, viitattu 17.3.2024 Myös Bertén sisaruksenpoika Emil Berté oli säveltäjä. == Lähteet == Luokka:Itävaltalaiset säveltäjät Luokka:Unkarilaiset säveltäjät Luokka:Sovittajat Luokka:Vuonna 1857 syntyneet Luokka:Vuonna 1924 kuolleet
Ignaz Umlauf

Ignaz Umlauf (1746 Wien – 8. kesäkuuta 1796 Meidling) oli itävaltalainen säveltäjä, kapellimestari ja alttoviulisti.Nicolas Slonimsky, Laura Kuhn, Dennis McIntire, Umlauf, Ignaz Baker’s Biographical Dictionary of Musicians, viitattu 18.3.2024 Umlauf soitti alttoviulua ensin Wienin hoviorkesterissa. Vuodesta 1775 hän soitti Wienin saksalaisen teatterin orkesterissa, jonka kapellimestariksi hän pääsi vuonna 1778. Sittemmin hän oli varahovikapellimestarina Antonio Salierin alaisuudessa. Umlauf oli suosittu singspielien säveltäjä. Hänen lukuisten singspieliensä joukossa on vuonna 1778 kantaesitetty Die Bergknappen. Umlauf sävelsi myös pianokonserton, konserton kahdelle pianolle ja orkesterille, kamarimusiikkia ja hengellistä vokaalimusiikkia. Umlauf oli säveltäjä Michael Umlaufin isä. == Lähteet == == Aiheesta muualla == * IMSLP: nuotteja Luokka:Itävaltalaiset säveltäjät Luokka:Itävaltalaiset kapellimestarit Luokka:Itävaltalaiset alttoviulistit Luokka:Vuonna 1746 syntyneet Luokka:Vuonna 1796 kuolleet
Miklós Bercsényi

Miklós Bercsényi (1664-1726), oli unkarilainen sotilas ja valtiomies, Ferenc II Rákóczin uskollinen ystävä, neuvonantaja ja oikea käsi. Kun itävaltalaiset 1701 vangitsivat Rákóczin, kiirehti Bercsényi Puolaan valmistaakseen sieltä käsin yleistä unkarilaisten kapinaa Itävaltaa vastaan. Rákóczin päästyä pakenemaan vankeudesta, riensi Bercsényi puolalaisen sotajoukon johtajana hänen avukseen. Tästä lähtien Bercsényi oli vapaustaistelun varsinainen johtaja. Hän johti myös Rákóczin diplomaattisia neuvotteluja ulkovaltojen kanssa, solmien muun muassa 1707 Varsovassa Itävaltaa vastaan suunnatun liiton Pietari Suuren kanssa. Kun Unkarin säädyt 1711 Szatmárissa suostuivat rauhantekoon Itävallan kanssa, ei Bercsényi, yhtä vähän kuin Rákóczikaan, yhtynyt siihen eikä välittänyt "amnestiasta", koska hän ei luottanut itävaltalaisten lupauksiin. Tämän jälkeen Bercsényi eli vuosina 1711-16 Puolassa ja sen jälkeen, yhdessä Rákóczin kanssa, Turkissa sulttaanin vieraana. Vuonna 1717 hän turkkilaisen sotajoukon etunenässä hyökkäsi Etelä- Unkariin, mutta hänet pakotettiin pian perääntymään. Kálmán Thaly on koonnut Kokoelman Bercsényin kirjeitä ja muita asiakirjoja seitsemään niteeseen (1868 ja 1875-82).Tietosanakirja / 1. A-Confort ==Lähteet== Luokka:Unkarilaiset kreivit Luokka:Vapaustaistelijat Luokka:Unkarilaiset sotilaat Luokka:Vuonna 1665 syntyneet Luokka:Vuonna 1725 kuolleet
Gamelon Productions

Gamelon Productions oli suomalainen videopelejä kehittävä tiimi, joka perustettiin Lapinlahdella vuonna 1994. Tiimi julkaisi Freeware-pelejä ja Vera: Warrior Princess -teaser trailerin. Henri Sorvali antoi tiimin käyttöön kaksi kappaletta tiimin tekeillä olevaan peliin vuonna 2004. Hän halusi pitää tekijänoikeudet kappaleisiin itsellään. Kappaleet olivat mukana vuonna 2005 julkaistussa Arena Mania -teknologiademossa. Yhtä kappaleista käytettiin myös tiimin vuonna 2006 julkaisemassa Archonita-nimisessä pelissä pelin soundtrackina. ==Tiimin pelejä== Pelin nimi Julkaisuvuosi Alusta(t) Genre Pelimoottori(t) Ohjelmointikielet Muuta Lähde Gamelon Map Knowledge 1998 MS- DOS Älypeli QuickBasic 4.5 Peli mainitaan kahdessa eri MikroBitti-lehdessä vuonna 1998. Se julkaistiin sekä MikroBitti Virtuaalilehti 1998 -cd-rom-levyllä (C-levyllä) että MikroBitti-lehden Huvi & Hyöty 1999 -cd-rom-levyllä. Se on tallennettu Kansalliskirjaston kokoelmiin. Gamelon Robin Hood 1998 Windows 3.1, Windows 95, Windows XP, Windows 7 Toiminta, Fantasia Klik & Play, Corel Click & Create, Multimedia Fusion 1.2, Multimedia Fusion 1.5, Multimedia Fusion 2.0 Peli mainitaan MikroBitti-lehdessä vuonna 1999. Se oli Päivän peli MBnetissä kaksi kertaa: 20.3.1999 ja 29.1.2000. Se julkaistiin MikroBitti Virtuaalilehti 1999 -cd-rom-levyllä (B-levyllä). Hot Hot Sauna 2004 Windows XP Elämäsimulaatio Multimedia Fusion 1.5 Peli on suomipelit.com -pelintekokilpailun pelejä. Se ei toimi Windows Vista/7/8/10/11 -käyttöjärjestelmissä. Clonez Revolution 2004 Windows XP Puzzle Multimedia Fusion 1.5 Peli toimii Windows 11 -käyttöjärjestelmässä. Archonita 2006 Windows XP Lautapeli, Fantasia Torque Game Builder TorqueScript Peli on suomipelit.com -pelintekokilpailun pelejä. Se toimii Windows 11 -käyttöjärjestelmässä. Marttyyrit 2009 Windows XP Kauhu Multimedia Fusion 1.5 Peli on suomipelit.com -pelintekokilpailun pelejä. Se ei toimi Windows Vista/7/8/10/11 -käyttöjärjestelmissä. ==Tiimin teknologiademo== *Arena Mania (2005) == Lähteet == Luokka:Suomalaiset videopeliyritykset
Harald Brunou

Kurt Harald Brunou (29. marraskuuta 1896 Viipuri – 30. toukokuuta 1982 Helsinki) oli suomalainen juristi, joka toimi korkeimman oikeuden jäsenenä. Harald Brunoun vanhemmat olivat hovioikeudenneuvos August Wilhelm Brunou ja Hedvig Sofie Julie Hackman. Hänen puolisonsa vuodesta 1928 oli Gunvor Ellen Agneta Selin, Viipurin hovioikeuden presidentin Johan Fredrik Selinin tytär. Brunou tuli ylioppilaaksi 1914 ja valmistui lakitieteen kandidaatiksi 1927. Varatuomarin arvon hän sai 1929. Brunou oli Viipurin hovioikeuden ylimääräinen virkamies 1929–1930, kanslisti 1930–1931, notaari 1931–1935, viskaali 1935–1937, kanneviskaali 1937–1938 ja asessori 1938–1940. Lainvalmistelukunnan jäsen hän oli 1940–1944 ja korkeimman oikeuden jäsen ja oikeusneuvos 1944–1966. Asianajajana Brunou toimi 1930–1934 ja Viipurin hovioikeuden apujäsenenä 1935–1937.Kuka kukin on 1954, s. 81. Viitattu 18.3.2024. (ei- vapaa) == Lähteet == ==Aiheesta muualla== * Luokka:Suomalaiset tuomarit Luokka:Korkeimman oikeuden jäsenet Luokka:Suomalaiset virkamiehet Luokka:Suomalaiset asianajajat Luokka:Vuonna 1896 syntyneet Luokka:Vuonna 1982 kuolleet
Fuerte-luokka

Fuerte-luokka oli Espanjan laivaston kolmen kaksikantisen 60-tykkisen linjalaivan muodostama alusluokka. == Suunnittelu == Vuoden 1721 määräykset täyttävä 60-tykkisen linjalaivan prototyypin suunnittelun aloitti 1726 Juan de Acosta. Suunnittelussa havaittujen ongelmien vuoksi Autrán teki yksityiskohtaiset ohjeet alusten valmistamisesta, mikä sisälsi muun muassa puutavaran hankintaan ja laatuun liittyviä yksityiskohtia.Winfield et al 2023 s. 175 Kesällä 1736 laivastoministeri José Patiño määräsi Havannan valmistamaan kaksi 60-tykkistä linjalaivaa ja töitä valvomaan Juan de Acostan. Suunnitelmaksi määrättiin Ciprían Autránin Fuerte-luokan piirustuksen. Acosta käytti aluksiin aiemman Castillan romutuksesta saadun puutavaran.Winfield et al 2023 s. 183 == Alukset == Fuerte-luokkaWinfield et al 2023 175-176, 181-182 ja 183-184 Nimi (lempinimi) Telakka Kölinlasku Vesille Valmis Kohtalo Fuerte (Nuestra Señora de Guadalupe) Havanna 1727 1. syyskuuta 1728 myyty 1759 África Havanna 1733 31. kesäkuuta 1733 miehistönsä upottama ja polttama 25. maaliskuuta 1741 Europa Havanna 10. syyskuuta 1733 1734 15. huhtikuuta 1734 miehistönsä upottama 11. kesäkuuta 1762 Castilla (Santo Cristo de Burgos)) Havanna 13. kesäkuuta 1737 24. marraskuuta 1737 haaksirikkoutunut 11. marraskuuta 1771 Dragón (Santa Rosa de Lima)) Havanna 28. kesäkuuta 1737 31. joulukuuta 1737 miehistönsä upottama 5. huhtikuuta 1741 == Lähteet == * === Viitteet === *
Suomalainen lääkärikeskus

Suomalainen lääkärikeskus on viisiosainen lääketieteen tietokirja, jonka on julkaissut Weilin+Göös vuosina 1989–1992. Kirjasarja käsittelee terveyttä ja sairauksia, ja siten on tietokirja ihmisestä ja ihmisen normaalista toiminnasta. Kirjasarjan kirjoittajia olivat Olli Simonen, Kaija Kangasniemi, Jussi Huttunen ja Seppo Ahonen. Kirjasarjan ISBN 951-35-3023-X. Kirjasarjan sisältämä näkemys homoseksuaalisuudesta oli asenteita kielteistävä.Homoseksuaalisuuden sairausleiman loppu. Väitöskirja lääketieteen sosiologiassa 20.11. 1997. Olli Stålström, VTM. Kuopion yliopisto. Sosiaalitieteiden laitos ==Teokset== *Suomalainen lääkärikeskus 1 1989https://finna.fi/Record/arto.001226606?sid=4197257580 *Suomalainen lääkärikeskus 2 *Suomalainen lääkärikeskus 3 *Suomalainen lääkärikeskus 4 *Suomalainen lääkärikeskus 5 1992https://finna.fi/Record/eepos.1790407?sid=4197257580 ==Lähteet== Luokka:Suomalaiset tietokirjat
Olli Simonen

Olli Simonen on suomalainen lääkäri ja tietokirjailija, joka on toimittanut Kodin suuren lääkärikirjan (1995), kirjoittanut Kodin uuden Lääkärikirjan (2006) sekä osallistunut Suomalainen lääkärikeskus -kirjasarjan tekemiseen (1989–1992). Simonen työskenteli terveydenhuollon erikoislääkärinä ja neuvottelevana virkamiehenä sosiaali- ja terveysministeriössä.https://www.ts.fi/hyvinvointi/1074114554 Simonen on toiminut myös Suomen osteoporoosiliiton puheenjohtajanahttps://luustoliitto.fi/wp-content/uploads/Osteo-3-2010.pdf ja Lääkärit tupakkaa vastaan -verkoston puheenjohtajanahttps://savutonsuomi.fi/savuttomuuden-asialla/tyopaikkojen- savuttomuus-muutti-asenteita/. ==Teokset== *Kodin uusi Lääkärikirja. Valitut Palat, 2006. ISBN 951-584-667-6. (yhteistyössä Suomen Lääkäriliiton kanssa) *Terveyttä vai sairautta ruoasta. Valitut Palat, 1997. ISBN 9515841720 *Syömällä terveeksi : valitse viisaasti. Valitut Palat, 1997 *Kodin suuri lääkärikirja. Valitut Palat, 1995. ISBN 9515840740 (yhteistyössä Suomen Lääkäriliiton kanssa)https://www.laakarilehti.fi/ajassa/ajankohtaista/yhteistyota- suomalaisten-terveyden-edistamiseksi/ *Suomalainen lääkärikeskus osat 1-5; 1989-1992. Weilin+Göös. ISBN 951-35-3023-X **Suomalainen lääkärikeskus 1. 1989 **Suomalainen lääkärikeskus 2 **Suomalainen lääkärikeskus 3 **Suomalainen lääkärikeskus 4 **Suomalainen lääkärikeskus 5. 1992 ==Lähteet== Luokka:Suomalaiset lääkärit Luokka:Elävät henkilöt Luokka:Syntymävuosi puuttuu
África (1733)

África oli Espanjan laivaston vuonna 1733 vesille laskettu kaksikantinen 60-tykkinen Fuerte-luokan linjalaiva. == Valmistus == Alus tilattiin Havannasta. Alus laskettiin vesille 1733 ja otettiin palvelukseen 31. kesäkuuta 1733.Winfield et al 2023 s. 181 == Palvelus == Alus suojasi 13. heinäkuuta 1733 Havannasta Torresin laivueessa 18 rahtilaivan saattueen Cádiziin päällikkönään Daniel Huoni. Laivueen muut alukset olivat Rubí, Infante, Gallo Indiano ja fregatti Pingue Pópulo. Saattue joutui 15. heinäkuuta Bahaman kanavassa kovaan myrskyyn. Alus palasi kolmen rahtialuksen kanssa Havannaan muun saattueen upottua. Alus suojasi 5. toukokuuta 1734 Havannasta saattueen Cádiziin Torresin laivueessa, jonka muut alukset olivat Europa, Santa Rosa ja fregatti San Francisco Javier. Saattue saapui 19. kesäkuuta Cádiziin mukanaan yli 12 miljoonaa pesoa. Alus oli heinäkuussa huollettavana La Carracassa Alus palautettiin elokuussa palvelukseen Cádizissa, mistä se kuljetti 1. syyskuuta Europan ja Constanten kanssa miljoona pesoa Napoliin. Alus liitettiin Napolissa osastoon, jonka tehtävänä oli partioida Italian ja Ranskan rannikolla. Se osallistui 1734 Andalucían, Constanten ja Europan sekä fregattien Victoria Galeran ja Fama Volanten kanssa Pescarassa ja Syrakusassa Napolin ja Sisilian sotaretkeen. Alus lähti Sisiliasta fregatti Nuestra Señora de Atochan kanssa Adrianmerelle, missä ne kohtasivat Itävallan Lombardiaan lähetettäviä täydennysjoukkoja saartavan laivaston. Alus saapui 19. lokakuuta 1735 Cádiziin Constanten ja Europan kanssa. Se määrättiin lähtemään 25. tammikuuta 1736 Cádizista Pizarron osastossa, jonka tehtävänä oli evakuoida joukot La Speziasta ja Livornosta. Pizarron osastossa olivat Asía, Europa, Nueva España, San Isidro, Andalucía, Hércules ja fregatti Fama Volante. Alus vaurioitui kuitenkin myrskyssä ja joutui palaamaan korjattavaksi. Alus yritti 12. helmikuuta 1736 Pizarron alaisuudessa Asían, Europan, Nueva Españan, San Isidron ja Andalucían kanssa uudelleen lähteä evakuointimatkalle. Alus evakuoi 1736-1737 laivueen mukana joukkoja La Speziasta ja Livornosta, kunnes se siirrettiin maaliskuussa 1737 Cádizissa reserviin. Alus oli 22. huhtikuuta 1737 Cádizissa 18 linjalaivan, viiden fregatin ja kahdeksan pienemmän sotalaivan kanssa. Alus lähti 4. kesäkuuta 1738 Cádizista Havannaan Espínolan laivueessa, jonka muut alukset olivat Europa ja fregatit Galera Victoria, Astrea ja Triunfo. Alus suojasi Veracruzista saattueen Havannaan Pizarron laivastossa, jonka muut alukset olivat Guipúzcoa ja Castilla sekä fregatit Incendio ja Esperanza. Saattue saapui 20. kesäkuuta 1738 Havannaan. Alus lähti 1738 Havannasta Cartagena de Indiasiin Espínolan laivueessa, jonka aluksina olivat Europa ja Dragón sekä fregatit Galera Victoria, Astrea, Santa Barbara, San Cristobal ja Triunfo. Laivue saapui syyskuussa Cartagena de Indiasiin, missä se liitettiin Lezon laivastoon. Miehistö upotti ja poltti 25. maaliskuuta 1741 Cartagena de Indiasin piirityksessä aluksensa, ettei se joutuisi piirittäneen Britannian kuninkaallisen laivaston amiraali Vernonin laivaston alusten saaliiksi. == Lähteet == * === Viitteet === Luokka:Fuerte-luokan linjalaivat
Ollama

Ollama on ohjelmisto kielimallien (LLM) ajamiseen omalla koneella ilman palvelinta. Ohjelmisto on toteutettu Go-kielellä ja se on julkaisu avoimena lähdekoodina MIT-lisenssillä. Ohjelmisto tukee muun muassa Llama 2-, Mistral- ja Gemma-kielimalleja. Ohjelmisto on saatavilla Linuxille, macOS:lle ja Windowsille. == Lähteet == == Aiheesta muualla == * Viralliset verkkosivut * GitHubissa Luokka:Kielimallit
Rødvenin sauvakirkko

Rødvenin sauvakirkko () on Rauman kunnassa Møren ja Romsdalin läänissä Norjassa sijaitseva sauvakirkko 1300-luvulta. ==Lähteet== ==Aiheesta muualla== Luokka:Norjan sauvakirkot Luokka:Rauma (Norja)
Isfjorden (taajama)

Isfjorden on taajama Rauman kunnassa Møren ja Romsdalin läänissä Norjassa. Se sijaitsee samannimisen vuonon pohjukassa. Taajaman pinta-ala on 1,2 neliökilometriä ja asukasluku 1 351 vuonna 2023. Isfjorden tunnettiin aiemmin valmisvaateteollisuuden keskuksena. Se oli entisen Henin kunnan keskustaajama. ==Kuvia== Isfjorden-school-rauma-no.jpg|Isfjordenin koulu Henkirke-1-Norway.jpg|Henin kirkko Konfeksjonsmuseet-Rauma- Norway.jpg|Valmisvaateteollisuusmuseo ==Lähteet== Luokka:Norjan taajamat Luokka:Rauma (Norja)
Henin kirkko (Rauma)

Henin kirkko () on Rauman kunnassa Møren ja Romsdalin läänissä Norjassa sijaitseva puinen pitkäkirkko vuodelta 1831. ==Lähteet== ==Aiheesta muualla== Luokka:Norjan puukirkot Luokka:Rauma (Norja)
Presidentin mies

Presidentin mies on Mauno Saaren käsikirjoittama ja Timo Bergholmin ohjaama television draamasarja vuodelta 1998. Siinä salassa pidettävä EU- liittovaltiohanke on vuotanut julki, ja tapauksesta epäillään suomalaisia poliitikoita. Sarjan kolme jaksoa esittävät kukin oman näkökulmansa tapahtumien kulusta: tasavallan presidentin (Antti Litja), pääministerin (Kari Heiskanen) ja ”presidentin miehen”, avustaja Mälkin (Pertti Sveholm) version. Minisarja jatkaa Mauno Saaren, Timo Bergholmin ja tuottaja Kari Kyrönsepän yhteistyötä, joka alkoi vuosina 1995–1996 ensiesitetyllä kuusiosaisella Hyvä veli -sarjalla Suomen 1990-luvun taitteen pankkikriisistä. Tällä kertaa tarina on kuitenkin fiktiivisempi ilman tarkoin tunnistettavia tosielämän esikuvia. Tarina ilmestyi samana vuonna 1998 myös Mauno Saaren laatimana romaanina. ==Rooleissa== ==Lähteet== ==Aiheesta muualla== *Timo Bergholmin haastattelu sarjan tiimoilta, Yle Vintti, 1998. Luokka:1990-luvun suomalaiset draamasarjat Luokka:Yle TV1:n televisio-ohjelmat
Øverdalenin kirkko

Øverdalenin kirkko () on Rauman kunnassa Møren ja Romsdalin läänissä Norjassa sijaitseva puinen pitkäkirkko vuodelta 1902. ==Lähteet== ==Aiheesta muualla== Luokka:Norjan puukirkot Luokka:Rauma (Norja)
Foxtrot (rikollisjärjestö)

Foxtrot tai Foxnätverket (Foxtrot-verkosto) on ruotsalainen rikollisjengi, jota johtaa Rawa Majid, joka tunnetaan nimellä ”Kurdikettu” (Kurdiska räven) tai foxkurdish. Foxtrotiin kuuluu kymmenisen henkeä Rawa Majidin sukulaisia iältään 25–35 vuotta. Kuusi henkeä, mukaan lukien Majidin äiti ja isä, on tuomittu rahanpesusta huumejutussa, jossa hän on itsekin osallisena. Rawa Majid on oleskellut Irakissa ja Turkissa vuodesta 2019. Turkin poliisi pidätti hänet 2022, kun hän unohti puistonpenkille salkullisen rahaa ja meni noutamaan sitä poliisiasemalta, mutta hän pääsi vapaaksi muutaman viikon päästä. Yksi Rawa Majidin läheisimmistä tuttavista tuomittiin huumerikoksista huhtikuussa 2022 yhdeksän vuoden, kuuden kuukauden vankeuteen. Foxtrot-verkostoon kuuluvaksi epäilty urheilujohtaja tuomittiin huumekaupasta ja sieppauksesta 8 vuoden ja kuukauden vankeuteen. Kolmatta miestä epäillään huumeiden salakuljetuksesta Alankomaista Ruotsiin. Kurdikettu itse on Interpolin etsintäkuuluttama elokuusta 2020 lähtien epäiltynä huumekaupasta. Rawa Majidia pidetään Ruotsin merkittävimpänä huumekauppiaana ja hänellä on laaja kansainvälinen verkosto. Häntä epäillään lisäksi osallisuudesta murhaan Haningessa 18.3.2022 ja aserikoksiin. Kurdikettu oleskelee Turkissa, jonka kansalaisuuden hän on saanut. Siksi hänen luovuttamisensa Ruotsiin tuomittavaksi on vaikeaa. Hänen perheensä asuu Uppsalassa. Tammikuussa 2024 kolme Foxtrotiin liittyvää henkilöä tuomittiin vankeuteen. Tapausta alettiin tutkia huhtikuussa 2023, kun autotallista Södertäljestä löytyi 50 kg huumeita ja 38 tuliasetta.https://yle.fi/a/74-20067597 Syksystä 2023 lähtien jengin sisäisessä välienselvittelyssä kuoli kymmenkunta ihmistä. Maaliskuussa 2024 Tukholmassa tapahtui useita pommiräjähdyksiä, joiden uskottiin liittyvän Foxtrotiin liittyvään oikeudenkäyntiin. Malmön yliopiston kriminologian dosentti Manne Gerellin mukaan Foxtrot-jengi on käytännössä lakannut olemasta oikeudenkäyntien ja murhien vuoksi. Foxtrotilla on läheiset yhteydet Bronätverket-järjestöön, jonka kanssa he ovat poseeranneet aseiden ja luksusautojen kanssa ja tehneet rapmusiikkivideon. Toinen rikollisjengi Dödspatrullen toi Kurdiketun huumeita myös Suomeen. Foxtrotilla on yhteyksiä myös Maynätverket-ryhmään, jota johtaa Maykil Yokhanna, joka on sodassa Vårbynätverketia vastaan. Uusi jengi nimeltä Dalennätverket, jota johtaa mies nimeltä Greken on yrittänyt ottaa haltuunsa huumekaupan Sundsvallissa, mikä johti jengisotaan Foxtrotia vastaan. Maaliskuussa 2024 Istanbulissa tapahtui ammuskelu, jossa kuoli yksi mies ja toinen haavoittui. Uhrit kuuluvat Zeronätverket-rikollisryhmään, jota johtaa Jurdgubben-nimellä tunnettu Ismail Abdo. Abdo on verivihollinen entisen ystävänsä ”Kurdikettu” Rawa Majidin kanssa. Väkivaltakierre on ulottunut Ruotsista Turkkiin. Abdon äiti ammuttiin Uppsalassa 6. syyskuuta 2023. Rawa Majidin väitetään tilanneen murhan. ==Lähteet== Luokka:Rikollisuus Ruotsissa
Eidin kirkko (Rauma)

Eidin kirkko () on Rauman kunnassa Møren ja Romsdalin läänissä Norjassa sijaitseva puinen pitkäkirkko vuodelta 1797. ==Lähteet== ==Aiheesta muualla== Luokka:Norjan puukirkot Luokka:Rauma (Norja)
Gryttenin kirkko

Gryttenin kirkko () on Rauman kunnassa Møren ja Romsdalin läänissä Norjassa sijaitseva kahdeksankulmainen puukirkko vuodelta 1829. GryttenChurchColumns.jpg|Kirkkoa sisältä ==Lähteet== ==Aiheesta muualla== Luokka:Norjan puukirkot Luokka:Rauma (Norja)
Vollin kirkko

Vollin kirkko () on Rauman kunnassa Møren ja Romsdalin läänissä Norjassa sijaitseva puukirkko vuodelta 1829. Voll kirke interiør.jpg|Kirkkosali ==Lähteet== ==Aiheesta muualla== Luokka:Norjan puukirkot Luokka:Rauma (Norja)
Alessandrini

Alessandrini on seuraavien henkilöiden sukunimi: * Goffredo Alessandrini (1904–1978), italialainen elokuvaohjaaja * Rinaldo Alessandrini (s. 1960), italialainen cembalisti, urkuri ja kapellimestari * Romain Alessandrini (s. 1989), ranskalainen jalkapalloilija. == Katso myös == * Alessandri
Korsin kirkko

Korsin kirkko () on Rauman kunnassa Møren ja Romsdalin läänissä Norjassa sijaitseva puinen ristikirkko vuodelta 1797. Kors kirkes altertavle T327 01 0181.jpg|Alttaritaulu ==Lähteet== ==Aiheesta muualla== Luokka:Norjan puukirkot Luokka:Rauma (Norja)
Holmin kirkko

Holmin kirkko () on Rauman kunnassa Møren ja Romsdalin läänissä Norjassa sijaitseva puinen pitkäkirkko vuodelta 1907. ==Lähteet== ==Aiheesta muualla== Luokka:Norjan puukirkot Luokka:Rauma (Norja)
Voll (Rauma)

Voll on taajama Rauman kunnassa Møren ja Romsdalin läänissä Norjassa. Taajaman pinta-ala on 0,8 neliökilometriä ja asukasluku 500 vuonna 2023. ==Kuvia== Voll kyrkje Måndalen.JPG|Vollin kirkko ==Lähteet== Luokka:Norjan taajamat Luokka:Rauma (Norja)
Martti Häkkänen

Martti Häkkänen on suomalainen oikeustieteilijä. Häkkänen on tutkinut maankäyttöön, kaavoitukseen, rakentamiseen ja kiinteistöihin liittyviä oikeudellisia kysymyksiä. Häkkänen on koulutukseltaan oikeustieteen tohtori, tekniikan tohtori ja kauppatieteiden maisteri. Hän on toiminut tutkimus- ja opetustehtävissä Helsingin yliopistossa ja Aalto-yliopistossa sekä lainvalmistelutehtävissä ympäristö- ja oikeusministeriössä. Häkkänen valittiin Turun yliopiston maankäyttö- ja kiinteistöoikeuden lahjoitusprofessuuriin vajaan kahden vuoden määräajaksi vuonna 2022 ja uudestaan kolmen vuoden määräajaksi vuonna 2024. Martti Häkkäsen veli on poliitikko Antti Häkkänen. == Julkaisuja == * * == Lähteet == Luokka:Suomalaiset oikeustieteilijät Luokka:Suomalaiset professorit Luokka:Turun yliopiston professorit Luokka:Syntymävuosi puuttuu Luokka:Elävät henkilöt